Narodna skupština
20150618

Potpredsednica Vlade Republike Srbije Zorana Mihajlović i predstavnici „Igl Hilsa“ nakon izjava gradonačelnika i direktora preduzeća „Beograd na vodi“ saznali smo da ne postoje tri i po milijarde evra investicija kao što su najavljivali premijer i predstavnici Vlade kada su branili „leks specijalis“ u Skupštini Republike Srbije. Saznali smo da je samo A1 faza izgradnje, faza gde će investitor uložiti svega 150 miliona evra. Zatim, 150 miliona evra pozajmiti zajedničkom preduzeću, odnosno sebi samom i 130 miliona evra pozajmiti Vladi Republike Srbije pod komercijalnim uslovima za čišćenje terena i pripremu i uređenje gradskog građevinskog zemljišta. Špekuliše se da će država Srbija imati svega 32% udela u novoformiranom preduzeću „Beograd na vodi“, 68% „Igl Hils“ koji je poznat po tome što je osnovao firmu i čiji je osnivački kapital u Srbiji svega 100 dinara. Saznali smo da će projekat trajati 30 godina, što je potpuno u suprotnosti sa izjavama premijera i gradonačelnika Beograda, da će to trajati prvo četiri, a onda i deset godina. Kada se milion i 800 hiljada kvadrata podeli sa 30 godina dobijemo svega 60 hiljada godišnje.